Reklamacija na korigovani račun zbog zbirno iskazane potrošnje
Kada se nakon dužeg perioda neočitavanja brojila utvrdi stvarno stanje, potrošnja koja nije ranije obračunata može biti naknadno iskazana na korigovanom računu.
Ako je ukupna potrošnja zbirno obračunata u jednom obračunskom periodu, bez raspodele na periode na koje se odnosi, takav način obračuna može dovesti do ulaska u višu tarifnu zonu, većeg iznosa računa ili gubitka prava na popust.
U tom slučaju potrošač može podneti reklamaciju i zatražiti proveru načina na koji je korekcija izvršena, kao i raspodelu potrošnje po odgovarajućim obračunskim periodima.
Kome se obraćate?
Reklamacija se podnosi Elektroprivredi Srbije AD, kao snabdevaču električnom energijom.
Postupak podnošenja reklamacije detaljno je opisan u dokumentu „UPUTSTVO ZA PODNOŠENJE REKLAMACIJE“.
Kada je korisno podneti reklamaciju?
Preporučujemo da reklamaciju podnesete ako:
· ste dobili korigovani račun kojim je naknadno obračunata potrošnja za više obračunskih perioda –  iskazana je nemoguća potrošnja u jednom obračunskom periodu;
· smatrate da naknadno utvrđena potrošnja nije pravilno raspoređena po obračunskim periodima;
· zbog načina na koji je izvršena korekcija smatrate da račun nije pravilno obračunat.
Uz reklamaciju priložite kopiju korigovanog računa.

Napomena: Prva strana ovog dokumenta sadrži uputstvo za korišćenje alata. Prilikom slanja Elektroprivredi Srbije koristite samo obrazac sa druge strane, nakon što popunite svoje podatke.








Obrazac reklamacije:
Predmet: Reklamacija na korigovani račun za električnu energiju
Poštovani,
Podnosim reklamaciju na korigovani račun za električnu energiju broj ____________________________, za obračunski period ____________________________.
Dostavljen mi je korigovani račun za električnu energiju, ali iz njega nije moguće utvrditi na koji način je izvršena korekcija obračuna niti kako je obračunata naknadno utvrđena potrošnja električne energije.
Podaci o mernom mestu
Ime i prezime: ______________________________________
Adresa mernog mesta: ________________________________
ED broj: ____________________________________________
Šifra kupca: _________________________________________
Šifra mernog mesta:
Naplatni broj: _______________________________________
Molim da:
1. proverite da li je korekcija obračuna izvršena u skladu sa propisima; 
2. dostavite obrazloženje načina na koji je izvršena korekcija obračuna; 
3. navedete period na koji se odnosi naknadno obračunata potrošnja električne energije; 
4. ukoliko naknadno utvrđena potrošnja nije raspoređena po obračunskim periodima u skladu sa propisima, izvršite odgovarajuću raspodelu i dostavite nove korigovane račune; 
5. ukoliko je zbog načina na koji je izvršena korekcija došlo do nepravilnog obračuna tarifnih zona ili gubitka prava na popust, izvršite odgovarajuću ispravku obračuna; 
6. dostavite mi pisani odgovor u zakonskom roku. 

Uz reklamaciju dostavljam:

Molim da mi odgovor dostavite:
☐ elektronskom poštom na adresu: __________________________
☐ poštom na adresu: ______________________________________
U ____________________, dana ____________________ godine.
Podnosilac reklamacije
______________________
(ime i prezime)

